Pileni
Pileni sunt perparva insula alta inter Insulas Taeniarum in vulturna parte provinciae Temotus in Insulis Salomonis. Nomen insulae est nomen linguae quoque, unius linguarum Samoicarum, quae etiam adhibetur in Aua, Matema, Nifilolis, Nukapu, et Nupanis (omnibus in Insulis Taeniarum), et in Insulis Taumakonibus, fere 200 milia passuum in oriente. Cultura Pileniana est una ex disiunctis Polynesiae Occidentalis culturis, quae extra Triangulum Polynesium sitae sunt, et insulani habentur progenies hominum qui abs Tuvalu migraverunt.